CELEX: 62013TA0194
Language: hr
Date: 2017-03-07 00:00:00
Title: Predmet T-194/13: Presuda Općeg suda od 7. ožujka 2017. – United Parcel Service protiv Komisije („Tržišno natjecanje — Koncentracije — Uredba (EZ) br. 139/2004 — Usluge međunarodne hitne dostave malih paketa unutar EGP-a — Preuzimanje TNT Expressa od strane UPS-a — Odluka kojom se koncentracija proglašava nespojivom s unutarnjim tržištem — Mogući učinci na cijenu — Ekonometrijska analiza — Prava obrane”)

18.4.2017   
            
            
               HR
            
            
               Službeni list Europske unije
            
            
               C 121/20
            
         Presuda Općeg suda od 7. ožujka 2017. – United Parcel Service protiv Komisije
   (Predmet T-194/13) (1)
   
   ((„Tržišno natjecanje - Koncentracije - Uredba (EZ) br. 139/2004 - Usluge međunarodne hitne dostave malih paketa unutar EGP-a - Preuzimanje TNT Expressa od strane UPS-a - Odluka kojom se koncentracija proglašava nespojivom s unutarnjim tržištem - Mogući učinci na cijenu - Ekonometrijska analiza - Prava obrane”))
   (2017/C 121/28)
   Jezik postupka: engleski
   
      Stranke
   
   
      Tužitelj: United Parcel Service, Inc. (Atlanta, Georgia, Sjedinjene Američke Države) (zastupnici: A. Ryan, B. Graham, solicitors, W. Knibbeler i P. Stamou, odvjetnici, zatim A. Ryan, W. Knibbeler, P. Stamou, A. Pliego Selie, F. Hoseinian i P. van den Berg, odvjetnici)
   
      Tuženik: Europska komisija (zastupnici: T. Christoforou, N. Khan, A. Biolan, N. von Lingen i H. Leupold, zatim T. Christoforou, N. Khan, A. Biolan i H. Leupold, agenti)
   
      Intervenijent u potporu tuženiku: FedEx Corp. (Memphis, Tennessee, Sjedinjene Američke Države) (zastupnici: F. Carlin, barrister, G. Bushell, solicitor, i Q. Azau, odvjetnik, zatim F. Carlin, G. Bushell i N. Niejahr, odvjenik)
   
      Predmet
   
   Zahtjev na temelju članka 263. UFEU-a za poništenje odluke Komisije C(2013) 431 od 30. siječnja 2013. o ocjenjivanju koncentracije nesukladnom s unutarnjim tržištem i djelovanjem Sporazuma o EGP-u (Predmet COMP/M.6570 – UPS/TNT Express).
   
      Izreka
   
   
               1.
            
            
               Poništava se odluka Komisije C(2013) 431 od 30. siječnja 2013. o ocjenjivanju koncentracije nesukladnom s unutarnjim tržištem i djelovanjem Sporazuma o EGP-u (Predmet COMP/M.6570 – UPS/TNT Express).
            
         
               2.
            
            
               Nalaže se Europskoj komisiji snošenje vlastitih troškova i troškova društva United Parcel Service, Inc.
            
         
               3.
            
            
               Društvo FedEx Corp. snosit će vlastite troškove.
            
         
      (1)  SL C 147, 25. 5. 2013.